கேள்வி: கவ்லா பிந்த் அல் அஸ்வர் பற்றி தகவல் சொல்.
பதில்: கவ்லா பின்த் அல் அஸ்வர் (''Khawla bint al-Azwar''; இறப்பு கி.பி.639 ) ராசிதீன் கலீபாக்கள் படையில் பணிபுரிந்த ஒரு அரபு முஸ்லிம் போர் வீராங்கனையாவார். முஸ்லிம்களின் சிரியப் போரில் இவர் முக்கியப் பங்கு வகித்தார். மேலும் தனது சகோதரர் திராருடன் இணைந்து போராடினார். இவர் வரலாற்றில் மிகச் சிறந்த பெண் வீரர்களில் ஒருவராக விவரிக்கப்படுகிறார். மேலும் இஸ்லாமிய தீர்க்கதரிசி முகம்மது நபி தோழியாக இருந்தார். ஏழாம் நூற்றாண்டில் பானு அசாத் பழங்குடியினத் தலைவர்களில் ஒருவரான அஸ்வார் அல் அசாதியின் மகளாகப் பிறந்தார். பைசாந்தியப் பேரரசு எதிராக 636 ஆம் ஆண்டில் நடைபெற்ற யர்மூக் போர் உட்பட பல போர்களில் தனது சகோதரர் திராருடன் இணைந்து போரிட்டார். போரின் 4 வது நாளில் அவர் பைசாந்திய இராணுவத்திற்கு எதிராக ஒரு பெண்கள் குழுவை வழிநடத்தி அதன் தலைமைத் தளபதியைத் தோற்கடித்தார்.